Απόφαση του Γενικού Δικαστηρίου (όγδοο τμήμα) της 26ης Ιουνίου 2014 — Quimitécnica.com και de Mello κατά Επιτροπής
(Υπόθεση T‑564/10)
«Ανταγωνισμός — Συμπράξεις — Ευρωπαϊκή αγορά φωσφορικών αλάτων για τη διατροφή ζώων — Πρόστιμα — Καταβολή σε δόσεις — Απόφαση της Επιτροπής με την οποία διατάσσεται η σύσταση τραπεζικής εγγυήσεως — Υποχρέωση αιτιολογήσεως — Αναλογικότητα»
1.                     Πράξεις των οργάνων — Αιτιολογία — Υποχρέωση αιτιολογήσεως — Περιεχόμενο — Απόφαση της Επιτροπής που διατάσσει τη σύσταση τραπεζικής εγγυήσεως προκειμένου να δοθεί η δυνατότητα υποβολής αιτήματος καταβολής του προστίμου με δόσεις, στο πλαίσιο του δικαίου του ανταγωνισμού (Άρθρο 296 ΣΛΕΕ) (βλ. σκέψεις 42-44)
2.                     Δίκαιο της Ένωσης — Αρχές — Αναλογικότητα — Περιεχόμενο — Εξουσία εκτιμήσεως του νομοθέτη της Ένωσης — Δικαστικός έλεγχος — Όρια (βλ. σκέψεις 55, 56)
3.                     Ανταγωνισμός — Πρόστιμα — Εξουσία εκτιμήσεως της Επιτροπής — Περιεχόμενο — Ευχέρεια καθορισμού του τρόπου καταβολής του προστίμου — Απαίτηση τραπεζικής εγγυήσεως από τράπεζα με μακροπρόθεσμη πιστοληπτική διαβάθμιση «AA» — Δικαστικός έλεγχος — Όρια (Κανονισμός 2342/2002 της Επιτροπής, άρθρο 85) (βλ. σκέψεις 58-63, 65, 66)
Αντικείμενο
Αίτηση εν μέρει ακυρώσεως της αποφάσεως που φέρεται να περιέχεται στην επιστολή του υπόλογου της Επιτροπής στις 8 Οκτωβρίου 2010, σχετικά με την καταβολή του προστίμου που επιβλήθηκε στις προσφεύγουσες με την απόφαση C(2010) 5004 τελικό της Επιτροπής, της 20ής Ιουλίου 2010, σχετικά με διαδικασία εφαρμογής του άρθρου 101 ΣΛΕΕ και του άρθρου 53 της Συμφωνίας EΟΧ (Υπόθεση COMP/38.886 — Φωσφορικά άλατα για τη διατροφή ζώων), στον βαθμό που με την επιστολή διατάσσεται η σύσταση τραπεζικής εγγυήσεως από τράπεζα με μακροπρόθεσμη πιστοληπτική διαβάθμιση «AA», προκειμένου να μπορέσει να υποβάλει αίτημα καταβολής του προστίμου με δόσεις.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Η Quimitécnica.com — Comércio e Indústria Química, SA και η José de Mello — Sociedade Gestora de Participações Sociais, SA φέρουν τα δικαστικά έξοδά τους καθώς και τα δικαστικά έξοδα της Ευρωπαϊκής Επιτροπής.